Virallinen lehti nro C 386 , 11/12/1998 s. 0131



KIRJALLINEN KYSYMYS P-1466/98 esittäjä(t): Helena Torres Marques (PSE) komissiolle (7. toukokuuta 1998) Aihe: Portugalilaiset kuluttaja-asioihin liittyvät hankkeet Portugalilainen kuluttajajärjestö União Geral de Consumidores (UGC) esitti Euroopan komissiolle EYVL:n numerossa C 277 12. syyskuuta 1997 julkaistun ilmoituksen mukaisesti kolme kuluttaja-asioihin liittyvää hanketta, jotka hylättiin, vaikka ne olivat komission vuodelle 1998 määrittelemien ensisijaisten tavoitteiden mukaisia. Voidakseen paremmin selventää UGC:lle, miksi sen esittämälle hankkeelle ei myönnetty rahoitusta, voisiko komissio vastata seuraaviin kysymyksiin: 1. Kuinka monta kuluttaja-asioihin liittyvää hanketta komissio hyväksyi toteutettavaksi Portugalissa vuonna 1998, ja mitkä ne ovat? 2. Minkä portugalilaisten järjestöjen hankkeet hyväksyttiin? 3. Mitkä olivat ratkaisevat kriteerit hankkeiden hyväksymisessä? 4. Miten talousarvion määrärahat jakaantuvat eri EU:n jäsenvaltioiden kesken? Komission jäsenen Emma Boninonkomission puolesta antama yhteinen vastaus kirjallisiin kysymyksiin E-1448/98, E-1463/98 ja P-1466/98 (19. kesäkuuta 1998) 1. - 2. Komissio sai 378 tukihakemusta vastauksena Euroopan yhteisöjen virallisessa lehdessä julkaistuun hanke-esityspyyntöön(1). Näistä valittiin tuettaviksi 60 hanketta, joista kolme oli Portugalista: Edideco-Editores para Defesa do Consumidor, Lda (yhteistoimintahanke, jolla pyritään poistamaan matkaehdoista kolmentyyppiset kohtuuttomat ehdot, tuen määrä 35 610 ecua), Associação de arbitragem de conflitos de consumo do distrito de Coimbra (kuluttajariita-asioiden ratkaisumenettelyiden yksinkertaistaminen, tuen määrä 26 788 ecua), Deco-Associação portuguesa para a defesa do consumidor (sopimusmallien kehittäminen, tuen määrä 17 077 ecua). Tämän lisäksi yksi Instituto do Consumidorin hanke - 116 960 ecun tukihakemus autoalan palveluita koskevien riita-asioiden sovittelukeskusta varten - valittiin varasijalle, ja ensi kesäkuussa tehdään sen rahoittamista koskeva päätös käytössä olevien budjettivarojen mukaisesti. 3. Päätöstä tehtäessä otettiin huomioon Euroopan yhteisöjen virallisen lehden hanke-esityspyynnössä julkaistut perusteet (ensisijaiset aiheet kuluttajapolitiikan ja kuluttajien terveyden suojelun osana; Euroopan yhteisön näkökulma; kustannus-hyöty-suhde; kerrannaisvaikutusten merkitys yhteisön tasolla; kyky kehittää tehokasta yhteistyötä hankkeissa mukana olevien eri kumppaneiden kesken; kestävän kansainvälisen yhteistyön kehittämiseksi käytettävät keinot, erityisesti vaihtamalla ja hyödyntämällä yhteisesti kuluttajille ja taloudellisille toimijoille suunnatusta tiedottamisesta saatuja kokemuksia; toteutettujen toimien ja hankkeiden tulosten mahdollisimman laajan levityksen takaamiseksi käytettävät keinot). 4. Eri tuensaajille myönnettyjen summien yhteismäärät jäsenvaltioittain laskettuina ovat seuraavat: >TAULUKON PAIKKA> Lukujen tulkinnassa on oltava varovainen. Monet näistä hankkeista koskevat useamman kuin yhden jäsenvaltion kuluttajia, kuten valintaperusteissa edellytettiin (katso kohta 3). Kuluttajajärjestön maantieteellinen sijainti ei myöskään välttämättä merkitse sitä, että tämän jäsenvaltion kuluttajat hyötyvät jostain yksittäisestä hankkeesta. Esimerkiksi neljä yhdeksästä Yhdistyneessä kuningaskunnassa toimivan järjestön hankkeesta liittyy aiheisiin "Consumers International" tai "International Testing", eivätkä nämä hankkeet koske vain Yhdistyneen kuningaskunnan kuluttajia. Jäsenvaltioiden kuluttajajärjestöt hyötyvät tukien ohella myös muista komission toimista, joita rahoitetaan kuluttajapolitiikkaa koskevasta budjetista. (1) EYVL C 277, 12.9.1997.